SCBLIFE จัดเวิร์คชอปสุขภาพ
SCBLIFE จัดเวิร์คชอปสุขภาพ ชวนพนักงานห่างไกล ออฟฟิศซินโดรม
19 มิ.ย. 2562

นายเสถียร เลี้ยววาริณ ประธานเจ้าหน้าที่บริหาร บริษัท ไทยพาณิชย์ประกันชีวิต จำกัด (มหาชน)​ หรือ SCBLIFE (ซ้าย) จัดกิจกรรม SCBLIFE Let’s Talk Health 4th ตอน “รู้ทัน ต้านอาการออฟฟิศซินโดรม” โดยได้เชิญ นายแพทย์สิทธา ลิขิตนุกุล ผู้เชี่ยวชาญด้านสุขภาพ และการบริหารร่างกายเพื่อสุขภาพ (ขวา) หรือ หมอกอล์ฟ Health Coach ชื่อดัง เจ้าของผลงานเขียน พอคเกตบุ๊คสุขภาพแนวสนุกสนานหลายเล่ม อาทิ ตามหาสุขภาพดีที่ไม่มีในหลักสูตรแพทย์ บันทึกเฮฮาประสาหมอใหม่ คุณหมอขอแฉ และเด็กหัวหมอ ร่วมให้ความรู้ด้านการดูแลตนเองให้ห่างไกลจากอาการออฟฟิศซินโดรมให้แก่พนักงาน
พร้อมทั้งแนะนำเทคนิคการออกกำลังกายง่ายๆ ที่สามารถทำได้ด้วยตนเองโดยใช้อุปกรณ์ที่มีอยู่ใกล้ตัว ซึ่งเป็นการสานต่อพันธกิจด้าน Health Transform ขององค์กร ณ โรงแรมคอนราด เมื่อเร็วๆ นี้